Na temelju članka 43. Statuta Općine Matulji („Službene novine“ Primorsko-goranske županije br. 26/09, 38/09, 08/13, 17/14, 29/14, 4/15-pročišćeni tekst, 39/15, 7/18, 6/21, 23/21, 36/23 ) i članka 3. Odluke o raspolaganju nekretninama („Službene novine Općine Matulji“ broj 5/25), Općinska načelnica Općine Matulji raspisuje

**JAVNI NATJEČAJ**

**ZA PRODAJU NEKRETNINA U VLASNIŠTVU OPĆINE MATULJI**

1. **PREDMET PRODAJE:**
2. k.č. 6809/2 Mali Breg, prirodno neplodno zemljište od ukupno 146 m2, upisan u zk uložak

2138, k.o. Brgud,

k.č. 6791/1, Međ vrti, pašnjak od 291 m2, upisan u zk uložak 2496,k.o. Brgud i

k.č. 6791/3 Međ vrti, izgrađeno zemljište od 32 m2,upisan u zk uložak 2496, k.o. Brgud

Početna cijena: 20.266,87 eura (slovima: dvadesettisućadvjestošezdesetšesteura i osamdesetsedamcenti)

Jamčevina: 2.026,68 eura (slovima: dvijetisućedvadesetšesteura i šezdesetosamcenti)

Napomena:

Općina Matulji nije u posjedu predmetnih nekretnina.

1. k.č. 267 vrt od 179 m2 upisan u zk uložak 1022, k.o. Brgud i

grč. 14 ekonomska kuća od 86 m2, upisan u zk uložak 1558, k.o. Brgud

Početna cijena: 13.986,87 eura (slovima: trinaesttisućadevetstoosamdesetšesteura i osamdesetsedamcenti)

Jamčevina: 1.398,68 eura (slovima: tisućutristodevedesetosameura i šezdesetosamcenti)

Napomena:

Općina Matulji nije u posjedu predmetnih nekretnina.

1. k.č. 522/5 Lazić, šuma od 101 m2, upisana u zk uložak 1855, k.o. Kućeli

Početna cijena: 8.486,87 eura (slovima: osamtisućačetristoosamdesetšesteura i osamdesetsedamcenti)

Jamčevina: 848,68 eura (slovima: osamstočetrdesetosameura i šezdesetosamcenti)

1. k.č. 6699/1 pašnjak od 66 m2 upisan u zk uložak 2138, k.o. Brgud

Početna cijena: 2.806,87 eura (slovima: dvijetisućeosamstošesteura i osamdesetsedamcenti)

Jamčevina: 280,68 eura (slovima: dvjestoosamdeseteura i šezdesetosamcenti)

5) k.č. 6131/13 put od 59 m2, upisan u zk uložak 1250, k.o. Mune

Početna cijena: 3.576,87 eura (slovima: tritisućepetstosedamdesetšesteura i osamdesetsedamcenti)

Jamčevina: 357,68 eura (slovima: tristopedesetsedameura i šezdesetosamcenti)

Napomena:

Općina Matulji nije u posjedu predmetne nekretnine.

**Nekretnine se kupuju u stanju „viđeno – kupljeno“.**

1. **SADRŽAJ PONUDE:**

**Ponude za sudjelovanje u natječaju moraju sadržavati:**

* 1. Osnovne podatke o ponuditelju (ime i prezime ili naziv, prebivalište ili sjedište, OIB, domovnicu ili presliku osobne iskaznice ili putovnice za fizičke osobe ili podatke iz odgovarajućeg registra za pravne osobe)
  2. Oznaku nekretnine(a) za koju se daje ponuda i ponuđeni(e) iznos(e) kupoprodajne cijene
  3. Dokaz o redovitom podmirenju svih obveza prema Općini Matulji za proteklo razdoblje, osim ako je ponuditelju odobrena odgoda plaćanja navedenih obveza pod uvjetom da se pridržava rokova plaćanja
  4. Dokaz o uplati jamčevine za nekretninu

Pravo sudjelovanja imaju sve fizičke osobe koje imaju državljanstvo Republike Hrvatske, državljanstvo država koje čine Europski gospodarski prostor, državljani onih država s kojim Republika Hrvatska ima Ugovor o reciprocitetu stjecanja nekretnina te pravne osobe koje imaju sjedište u Republici Hrvatskoj ili državi koja čini Europski gospodarski prostor.

Slanjem ponude ponuditelj prihvaća sve uvjete natječaja.

Jamčevina se uplaćuje na račun Općine Matulji IBAN: **HR8124020061826100006 kod Erste&Steiermarkische bank d.d., sa pozivom na broj 68 9016 – OIB (uplatitelja)**.

Jamčevina se ne vraća ukoliko najpovoljniji ponuditelj ne zaključi ugovor u propisanom roku ili ukoliko se ugovor raskine uslijed neplaćanja kupoprodajne cijene.

Ponuditeljima čije ponude nisu prihvaćene kao najpovoljnije, jamčevina se vraća u roku 15 dana od izbora najpovoljnijeg ponuditelja, bez prava na kamatu.

1. **ROK ZA PODNOŠENJE PONUDA:**

Rok za podnošenje ponuda je 15 dana od dana objave natječaja.

Danom predaje ponude smatra se dan predaje ponude Općini, odnosno dan predaje ponude na poštu preporučenom pošiljkom.

Pisane ponude predaju se na adresu: Općina Matulji, Trg M. Tita 11, 51 211 Matulji u zatvorenoj koverti sa naznakom "PONUDA ZA NATJEČAJ ZA PRODAJU NEKRETNINA - NE OTVARAJ".

Natječaj se objavljuje na oglasnoj ploči Općine Matulji (u prizemlju zgrade Općine Matulji na adresi Trg Maršala Tita 11, Matulji), na mrežnoj stranici Općine Matulji [www.matulji.hr](http://www.matulji.hr), a obavijest o raspisanom natječaju u Novom listu.

Natječaj je objavljen dana 18.6.2025.godine.

1. **UGOVOR O KUPOPRODAJI**

Ugovor o kupoprodaji sklopiti će se s najpovoljnijim ponuditeljem u roku 30 dana od dana donošenja odluke o izboru najpovoljnijeg ponuditelja, odnosno u roku 30 dana od dana upućivanja poziva sljedećem ponuditelju.

Troškove provedbe ugovora kao i porez snosi kupac.

1. **ISPLATA KUPOPRODAJNE CIJENE**

Kupac je dužan kupoprodajnu cijenu umanjenu za iznos jamčevine, uplatiti na žiro račun Općine Matulji u roku od 15 dana od dana zaključenja ugovora.

Ukoliko kupac zakasni sa plaćanjem kupoprodajne cijene, plaća zakonsku zateznu kamatu od dana dospijeća do dana plaćanja.

Tabularna isprava za upis prava vlasništva izdati će se tek nakon otplate kupoprodajne cijene i zateznih kamata u cijelosti.

Prodavatelj ima pravo ukoliko kupac zakasni sa plaćanjem više od 90 dana raskinuti ugovor, a uplaćenu jamčevinu zadržati.

1. **OTVARANJE PONUDA I IZBOR NAJPOVOLJNIJEG PONUDITELJA**

Otvaranje ponuda održati će se dana 10.7.2025. u vijećnici Općine Matulji, Matulji, Trg Maršala Tita 11, s početkom u 10,00 sati.

Postupak otvaranja ponuda provodi povjerenstvo kojeg imenuje pročelnik.

Odluku o izboru najpovoljnije ponude donosi Općinska načelnica.

Najpovoljnijim ponuditeljem smatrat će se ponuditelj koji ponudi najvišu ponuđenu cijenu te ispunjava sve ostale uvjete utvrđene natječajem.

U slučaju da ponuditelj čija je ponuda prihvaćena kao najpovoljnija ne zaključi ugovor o kupoprodaji u natječajem utvrđenom roku ili odustane od zaključenja istoga, zaključenje ugovora o kupoprodaji ponuditi će se ostalim ponuditeljima koji prihvate najvišu ponuđenu cijenu pri čemu će se zaključenje ugovora najprije ponuditi ponuditelju s najvišom ponuđenom cijenom te potom, ako isti ne prihvati zaključenje ugovora, ostalim ponuditeljima prema redoslijedu ovisno o visini ponuđenih cijena, počevši od viših prema nižim.

U slučaju primitka dvije ili više ponuda sa istim ponuđenim iznosom, prednost će imati ponuda koja je zaprimljena ranije u pisarnicu Općine.

Općina Matulji zadržava pravo poništenja objavljenog natječaja u cijelosti ili djelomično, u svakoj fazi postupka, bez davanja posebnog obrazloženja, kao i pravo da odustane od prodaje prije zaključenja ugovora i da ne izabere najpovoljnijeg ponuditelja, uz obvezu vraćanja uplaćene jamčevine. U tom slučaju Općina Matulji ne snosi nikakvu odgovornost prema bilo kojem ponuditelju.

Za sve što nije navedeno u ovom Natječaju, primjenjivati će se odredbe Odluke o raspolaganju nekretninama („Službene novine Općine Matulji“ broj 5/25).

**Općinska načelnica**

**Ingrid Debeuc v.r.**